jkorsvik/nowiki_second_scrape_merged huggingface dataset:
Lydisk stein

Lydisk stein eller lyditt er en flintlignende bergart rik på silisium. Bergarten er finkornet med tett sammensetning.Lydisk stein er kjent som «prøvestein» for å teste mynters gullinnhold på en enkel måte. 
Når man skraper en mynt mot en stein av denne tette og fine bergarten, avsettes det et merke. Når fargen på dette merket sammenlignes med fargene på merker avsatt av probernåler med kjent gullinnhold, kan man se hvor mye gull det er i mynten.


== Referanser ==
Utfordringen

Utfordringen (orig: The Gentle Touch) er en britisk krim- og dramaserie som gikk på ITV fra 1980 til 1984. Serien var produsert av LWT og handlet om en kvinnelig politioffiser i London. Serien var den første tv-serien som hadde en kvinnelig politioffiser som hovedperson. (Den andre serien som hadde dette var BBC-serien Juliet Bravo).
Serien ble sendt som Detektime på NRK i 1981 og 1982. NRK sendte rundt 20 episoder fra 2. januar 1981 til 17. desember 1982.


== Handling ==
Jill Gascoine spilte Detective Inspector Maggie Forbes, som har jobbet sin vei opp gjennom politi-styrkene og som er stasjonert på Seven Dials politistasjon i London. Maggies ektemann, en konstabel, blir drept i første episode, noe som gjør at hun blir alene med oppdragelsen av deres tenåringssønn.
The Gentle Touch tok for seg rutinepreget politiarbeid og hadde en realistisk fremstilling av så forskjellige emner som rasisme, sexisme, homoseksualitet, mental helse og eutanasi. Den var langt mer karakterdrevet enn handlingsdrevet.


== Mottagelse ==
The Gentle Touch var en stor suksess i Storbritannia. Serien gjorde Jill Gascoine til et kjent navn og serien gikk i fem sesonger. Imidlertid varte karakteren Maggie Forbes lenger enn dette. I 1985 dukket karakteren opp igjen i et mer actionpreget drama kalt C.A.T.S Eyes, om et team av kvinnelige detektiver i Kent. Denne serien har ofte blitt karakterisert som den britiske versjonen av Charlie's Angels.


== Skuespillere ==
Jill Gascoine som etterforsker Maggie Forbes
William Marlowe som Bill Russell
Brian Gwaspari som Bob Croft.
Derek Thompson som Jimmy Fenton.
Paul Moriarty som Jake Barrett
Nigel Rathbone som Steve Forbes
Kevin O'Shea som Peter Phillips.
Bernard Holley som Mike Turnbull.
James Ottaway som George Taylor
Michael Graham Cox som Jack Slater.


== Referanser ==


== Eksterne lenker ==
(en) Utfordringen på Internet Movie Database
Vännäsby

Vännäsby er et tettsted i Vännäs kommune i Västerbottens län i landskapet Västerbotten i Sverige. Det ligger ca. tre kilometer øst for Vännäs. I 2010 hadde tettstedet 1 552 innbyggere.


== Referanser ==
BAe 146

BAe 146 er et mellomstort sivilt fly produsert i Storbritannia av British Aerospace (som senere ble en del av BAE Systems). Flytypen var i produksjon fra 1981 til 2002. Med 387 fly produsert totalt er Avro RJ/BAe 146-serien den nest mest produserte sivile jetflyserien i britisk historie frem til i dag.


== Problemer ==
I de senere år har det vært tilfeller der giftige gasser fra varm motorolje har kommet inn i air-conditioningsystemet og inn i cockpiten. Dette har ført til akutt syke piloter og avbrutte flygninger.
Den australske piloten Susan Michaelis har skrevet boken Aviation Contaminated Air Reference Manual, som beskriver konkrete, dokumenterte hendelser der piloter og kabinansatte er blitt syke og har fått varig helseskade på grunn av den giftige gassen fra turbinmotorene, spesielt i tilknytning til denne flytypen. Hun fikk selv så svekket helse at hun måtte slutte å fly. Den mest sannsynlige årsaken til disse sykdomstilfellene og skadene er innpusting av komprimert luft fra turbinmotoren som har inneholdt stoffet trikresylfosfat (TCP). Det er et organofosfat som er et vanlig tilsetningstoffer i smøreolje til turbinmotorer i fly og gassturbiner generelt. Organofosfater kan være svært giftige, og enkelte brukes som insektmiddel. Det er også rapportert om helseskader fra operatører av gassturbiner, blant annet turbinmekanikere som har jobbet på plattformer i Nordsjøen.


== Spesifikasjoner (BAe 146-300) ==


== Referanser ==


== Eksterne lenker ==
(en) Avro RJ – kategori av bilder, video eller lyd på Commons 
(en) BAe 146 – galleri av bilder, video eller lyd på Commons 
Produsentens website – BAe 146 – Avro RJ
Informasjon om Smiliner 146 familien
Aerospace-Technology –  Avro RJ – Avro RJX
Etterforskning av årsak til flyulykker- Avro 146-RJ100, G-CFAA
SwissWorldCargo Avro RJ100 «Jumbolino»
BAE 146 hos Greg Goebel's AIR VECTORS
Aerosite – BAe 146
Airliners_net British Aerospace BAe-146
Artikkel i Teknisk Ukeblad om gassfarlig flytype i SAS
Artikkel i Teknisk Ukeblad om SAS-piloter og kabinbesetning som ble syke av gass
Artikkel i Teknisk Ukeblad om turbinoperatør som ble varig helseskadet
Alain Giresse

Alain Giresse (født 2. august 1952 i Langoiran, Gironde) er en tidligere fransk fotballspiller (midtbanespiller). Han spilte for Frankrikes landslag i VM 1982, der Frankrike kom på fjerdeplass,  og i VM 1986, der det ble bronse. Han spilte også på laget som vant gull i EM 1984. Frankrikes midtbane, som i tillegg til Giresse bestod av Michel Platini, Luis Fernández og Jean Tigana, dannet den legendariske «Carre Magique» (det magiske kvadratet).
Som trener har han ledet klubbene Paris St-Germain og Toulouse. Han har også vært landslagstrener for Georgia og Gabon, og er nå (januar 2011) landslagstrener for Mali.


== Referanser ==


== Eksterne lenker ==
(de) Alain Giresse – Munzinger Sportsarchiv 
(en) Alain Giresse – FIFA 
(fr) Alain Giresse – LÉquipe 
(en) Alain Giresse – Transfermarkt 
(en) Alain Giresse – Transfermarkt (manager) 
(en) Alain Giresse – national-football-teams.com 
(en) Alain Giresse – WorldFootball.net 
(en) Alain Giresse – FootballDatabase.eu 
(en) Alain Giresse – EU-Football.info
Gemini Man

Gemini Man er en amerikansk action- og science fiction-serie som gikk på NBC i 1976. Serien handlet om den amerikansk agenten Sam Casey, som var i stand til å gjøre seg selv usynlig ved å trykke på et spesiallaget armbåndsur. Hovedrollen ble spilt av Ben Murphy. Serien var løst basert på  H.G. Wells roman Den usynlige mann.   
Gemini Man var ment å skulle erstatte The Invisible Man. Dette var en lignende serie som gikk i 1975, men som ble avsluttet ganske kjapt på grunn av lave seertall. Men heller ikke Gemini Man ble noen suksess og kun halvparten av de produserte episodene ble vist på NBC.Noen episoder ble sendt i Detektimen på NRK i 1977.


== Handling ==
Agenten Sam Casey dykker etter en sovjetisk spionsatellitt. Underveis oppstår det en undersjøisk eksplosjon som gjør at han blir eksponert for radioaktivt materiale. Han blir berget og fraktet til overflaten, men når de andre i teamet tar av ham dykkerdrakten oppdager de at ulykken har gjort ham usynlig. Hans arbeidsgiver, INTERSECT, finner imidlertid en måte å kontrollere hans usynlighet på; Ved hjelp av et armbåndsur, som går under navnet «DNA-stabiliserer», kan han slå sin usynlighet av og på. Han kan imidlertid bare være usynlig maksimalt 15 minutter hver dag, ellers vil han dø. Evnen til å kunne gjøre seg usynlig gjorde at han ble sendt på en rekke spesialoppdrag. 


== Referanser ==


== Eksterne lenker ==
(en) Gemini på Internet Movie Database 
Åpningsvignett (YouTube)
Åmsele

Åmsele er et tettsted i Vindeln kommune i Västerbottens län i landskapet Västerbotten i Sverige. I 2010 hadde tettstedet 209 innbyggere.


== Referanser ==
Granö

Granö er et tettsted i Vindeln kommune i Västerbottens län i landskapet Västerbotten i Sverige. I 2010 hadde tettstedet 238 innbyggere.


== Referanser ==
Tvärålund

Tvärålund er et tettsted i Vindeln kommune i Västerbottens län i landskapet Västerbotten i Sverige. I 2010 hadde tettstedet 257 innbyggere.


== Referanser ==
Hällnäs

Hällnäs er et tettsted i Vindeln kommune i Västerbottens län i landskapet Västerbotten i Sverige. I 2010 hadde tettstedet 259 innbyggere.Lokaltoget Norrskenan Luleå-Boden-Vännäs-Umeå har siden 2006 stoppet ved Hällnäs stasjon. På banen Storuman-Hällnäs har det ikke vært passasjertrafikk siden 1995, da forbindelsen Lycksele-Hällnäs ble lagt ned av Länstrafiken i Västerbotten. Mellom 1995 og 2006 stoppet ingen persontog i Hällnäs.


== Sanatoriet ==

Hällnäs er mest kjent for det store sanatoriet som ligger like utenfor tettstedet. Hällnäs sanatorium er tidstypisk i stilen, og var det største anlegget i Sverige da det ble åpnet i 1926 med plass for 208 pasienter. Sanatoriet ble senere bygd ut i flere etapper, før det i 1948 hadde 340 plasser. Sanatoriet hadde eget vannkraftverk, vanntårn, skole, røntgenavdeling, operasjonssal og bakeri. 


== Referanser ==
Luis Ocaña

Jesús Luis Ocaña Pernía (født 9. juni 1945, død 19. mai 1994) var en spansk profesjonell syklist som vant Vuelta a España i 1970 og Tour de France i 1973. 


== Meritter ==
Tour de France 1973
Vuelta a España 1970
Dauphiné Libéré 1970, 1972, 1973
Baskerland rundt 1973
Catalonia rundt 1971
Spansk mester, landevei 1968, 1972
Grand Prix des Nations 1971


== Referanser ==


== Eksterne lenker ==
(de) Luis Ocaña – Munzinger Sportsarchiv 
(en) Luis Ocaña – ProCyclingStats 
(en) Luis Ocaña – Cycling Archives 
(en) Luis Ocaña – CycleBase
Bastuträsk

Bastuträsk er et tettsted i Norsjö kommune i Västerbottens län i landskapet Västerbotten i Sverige. Det ligger ved Stambanan genom övre Norrland, rundt femti kilometer vest for Skellefteå.  I 2010 hadde tettstedet 392 innbyggere.


== Referanser ==
Irene Myrbostad

Irene Therese Myrbostad (født 3. mai 1956 i Kristiansand) er en norsk hatte- og tekstilkunstner. Hun er vokst opp i Fræna i Møre og Romsdal, og bosatt i Drøbak. Myrbostad er mest kjent for sin produksjon av skulpturelle hatter og for å ha utviklet en teknikk med å klippe en slags filigranmønstre i hattefilt. I tillegg til hatteproduksjonen har hun arbeidet med en-til-en plagg. Irene Myrbostad har hatt en rekke utstillinger hvorav flere separate. I utgangspunktet arbeidet Myrbostad med billedkunst, men foretok en dreining mot den skulpturelle hatten og selve hattefaget i starten av 90-tallet. I 2009 hadde Myrbostad for første gang en utstilling med en serie fotografier, med arbeidstittelen head poems "en poetisk fantasi konsentrert om kvinnehodet".   
Irene Myrbostad hadde i flere år et hatteverksted på Egertorget på Karl Johansgate i Oslo, i den tidligere dikterstuen til forfatteren Hans Henrik Holm, eldste sønn av den kjente Hatte-Holm. I en kortere periode hadde Myrbostad også verksted i Hamnegata i Molde.   


== Verv ==
Irene Myrbostad var leder av foreningen Norske Modister og Hattedesignere  i perioden 2010 - 2005  og stod i spissen for foreningens utadrettede virksomhet på kunstarenaen. Foreningen gjennomførte en rekke større medlemsutstillinger i hennes lederperiode. Hun var kurator for foreningens utstillingsaktiviteter i 2016 - 2011.  
Myrbostad hadde initiativet til å starte Drøbak Kunstnerforum, en interesseforening for profesjonelle kunstnere i Frogn kommune. Foreningen ble formelt dannet i 2009 og hun ledet foreningen i ett år. Kunstnerforumet har nå eget, kunstnerstyrt galleri i samarbeid med Creative Galleri og Rammeverksted i Niels Carlsens gate i Drøbak.  


== Annet ==
Arrangerte i 2009 og 2011 Poesirepublikk i Drøbak hvor flere kjente norske diktere og andre deltok.  


== Pris ==
Tildelt Oslo bys kulturstipend i 2007.


== Referanser ==


== Eksterne lenker ==
http://www.wearableart.no/
Variabel

En variabel er et symbol som representerer et vilkårlig tall eller element i en mengde. Elementene i denne mengden kalles verdiene til variabelen. En konstant representerer, i motsetning til en variabel, en bestemt størrelse.
Variabler representeres i algebraen gjerne med symboler som x, y, a, b, etc, mens konstanter representeres med for eksempel 2, π eller e. I geometri brukes gjerne P, Q, etc som variabler som representerer punkter.
Innenfor samfunnsvitenskapelig metode og statistikk er en variabel en egenskap ved en enhet. Enheten kan for eksempel være det norske folk. Eksempler på variabler er kjønn, utdanning og inntekt. Hvis man for eksempel ønsker å undersøke sammenhengen mellom kjønn, utdanning og inntekt i Norge er et representativt utvalg av nordmenn undersøkelsesenheten, mens deres kjønn, utdanning og inntekt er deres variabler. En samfunnsforsker vil kunne være interessert i å undersøke om menn tjener mer enn kvinner eller om utdanning lønner seg økonomisk i Norge. Dette kan variere med tid og sted, derav navnet variabel. Variablene kan ha et ulikt antall verdier. En variabel med kun to verdier kalles dikotom. Kjønn er et eksempel (verdiene mann og kvinne). Utdanning har mange flere verdier, men det er ingenting i veien for at man i en undersøkelse kun opererer med to verdier, for eksempel Bachelor-grad og Master-grad. Dette innebærer i så fall at man dikotomiserer utdanningsvariabelen. Det samme kan man gjøre med variabelen inntekt, som også har mange verdier.


== Uavhengig variabel ==
Man må også skille mellom uavhengig variabel og avhengig variabel. En uavhengig variabel kommer forut for en avhengig, det vil si at den påvirker i større eller mindre grad uten å selv bli påvirket. Kjønn er en uavhengig variabel i forhold til både utdanning og inntekt, idet den kan virke inn på både hva slags utdanning man velger og hva slags inntekt man får. Verken utdanning eller inntekt kan virke inn på hva slags kjønn man har. Derimot er det rimelig å tenke seg at utdanning virker inn på hva slags inntekt man får. Man kan også tenke seg at inntekt påvirker utdanning, ved at høy inntekt gjør det lettere å skaffe seg høy utdanning.
Kjønn trenger forøvrig ikke alltid være uavhengig variabel. Innenfor medisinsk og biologisk forskning kan man tenke seg at man ønsker å undersøke hvilke faktorer som fører til at den gravide får en jente eller en gutt. Kan for eksempel miljøfaktorer spille inn? I tilfelle hvilke? Kan arvemessige forhold ha betydning? I tilfelle hvilke?       


== Kilder ==
Ottar Hellevik: Forskningsmetode i sosiologi og statsvitenskap. Universitetsforlaget
Tsjingiz Ajtmatov

Tjingiz Ajtmatov (kirgisisk: Чыңгыз Айтматов (Çıňğız Aytmatov); russisk Чингиз Торекулович Айтматов, født 12. desember 1928 i Sjeker i Kirgisistan i Sovjetunionen, død 10. juni 2008 i Nürnberg i Tyskland) var en kirgisisk forfatter, redaktør og diplomat. Ajtmatov skrev både på kirgisisk og russisk.


== Liv og virke ==


=== Bakgrunn ===
Han var født inn i en nomadefamilie, av en kirgisisk far og en tatarisk mor. Han opplevde som niåring at faren ble arrestert, dømt og henrettet for borgerlige avvik, og sluttet seg selv til kommunistpartiet og hadde partiverv og -oppgaver. Han ble likevel regnet som en moderat kritiker. Ajtmatov var venn og alliert av Mikhail Gorbatsjov i dennes perestrojkabestrebelser.


=== Karriere ===
Ajtmatov studerte ved sovjetisk skole og fikk tidlig arbeidserfaring. Som fjortenåring var han assistent til sekretæren for landsbysovjetet. Han arbeidet senere som skatteinnkrever, stuer, ingeniørassistent og meget annet.
Ajtmatov utga sine første fortellinger i 1952, mens han studerte til agronom. Ajtmatov var da sekretær på et kollektivbruk, senere journalist for Pravda, og redaktør for tidsskriftene Literaturnaja gazeta og Novyj mir.

«Ajtmatov skrev fantastiske romaner om ung kjærlighet som "Dsjamilia" og "Tidlige traner", og var dessuten en slags kirgisisk variant av Mikkjel Fønhus med glitrende, men pessimistiske dyreskildringer. Han hadde ingen glødende tro på framskrittet [...] Hans beskrivelser av kollisjonene mellom nomadenes tradisjoner og kollektiviseringen har en utrolig litterær kraft»I løpet av 1970-årene distanserte han fra den sosialistiske realisme. Romanen Plakha («retterstedet») gav i 1986-1987 viktige litterære impulser for perestroikaen.Ajtmatov var fra 1990 Kirgisistans ambassadør til EU, NATO, UNESCO og Benelux-landene, senere også til Frankrike. Han var far til den kirgisiske utenriksministeren Askar Ajtmatov.
Han mottok Leninprisen i 1963 og ble Helt av det sosialistiske arbeid i 1978.


== Bibliografi på norsk ==
Den hvite dampbåten  (1977)
Og dagen varer lenger enn et århundre- 1983
Dsjamilja, en kjærlighetshistorie 1985
Gapestokken 1988
Tidlige traner : 2 kortromaner 1991
Dsjengis-khans hvite sky  1993Utferd til Fujiyama : drama i 2 akter  Det norske teatret, 1976


== Referanser ==


== Eksterne lenker ==
(en) Chinghiz Aitmatov – kategori av bilder, video eller lyd på Commons 
(en) Tsjingiz Ajtmatov på Internet Movie Database 
(sv) Tsjingiz Ajtmatov i Svensk Filmdatabas 
(fr) Tsjingiz Ajtmatov på Allociné 
(en) Tsjingiz Ajtmatov på AllMovie 
(en) Tsjingiz Ajtmatov hos The Movie Database 
(en) Tsjingiz Ajtmatov på Discogs 
(en) Tsjingiz Ajtmatov på Discogs 
(en) Tsjingiz Ajtmatov på MusicBrainz 
(en) Kyrgyz writer, perestroika ally Aitmatov dies Reuters UK, 10 juni 2008
(en) Chingiz Aitmatov, Who Wrote of Life in U.S.S.R., Is Dead at 79 Bruce Weber i The New York Times, 15 juni 2008
Fuglevikke

Fuglevikke (Vicia cracca) er en flerårig urt i erteblomstfamilien. Planten blir frittstående 40-60 cm høy, men kan klatre opp til 1,5 meter og er sterkt bestanddannende. Slyngtrådene ytterst på bladstilken reagerer på berøring og vikler seg om andre planter under klatring.
Fuglevikke vokser ofte i løvskog og åpne skogsbryn, skråninger og åkrer. Den trives også i veikanter, eng og beitemark, samt i solfylte gressbakker og mellom andre arter.
Bladene er sammensatt i par med inntil 12, smale småblad med en slyngtråd lengst ut. Arten blomstrer fra juni til juli. Den har en lang kolbe eller skaftet rekke med blåfiolette eller blå blomster, og ser ut som et slags "blomsteraks". 
Frukten er en ca. 20 mm lang belg som er litt flat og brun eller brungrå.

Fuglevikke kan være vanskelig å skille fra gjerdevikke. Artene skiller seg fra hverandre ved at fuglevikke har mindre, smalere og mørkere småblad og flere småblad per bladskaft. Dessuten har gjerdevikke færre blomster og ofte en noe rødere farge.


== Eksterne lenker ==
(en) Fuglevikke i Encyclopedia of Life 
(en) Fuglevikke i Global Biodiversity Information Facility 
(no) Fuglevikke hos Artsdatabanken 
(sv) Fuglevikke hos Dyntaxa 
(en) Fuglevikke hos ITIS 
(en) Fuglevikke hos NCBI 
(en) Fuglevikke hos The International Plant Names Index 
(en) Fuglevikke hos Tropicos 
(en) Kategori:Vicia cracca – bilder, video eller lyd på Wikimedia Commons 
(en) Vicia cracca – galleri av bilder, video eller lyd på Wikimedia Commons 
Vicia cracca – detaljert informasjon på Wikispecies
Hatton Cross undergrunnsstasjon

Hatton Cross er en undergrunnsstasjon på Heathrowgrenen av Piccadilly-linjen i London. Stasjonen betjener hovedsakelig næringsområder i tilknytning til London Heathrow lufthavn, men også selve Hatton; et mindre boligområde i nærheten.


== Eksterne lenker ==
Hatton Cross Underground Station Transport for London (Engelsk)
Engnellik

Engnellik (Dianthus deltoides) er en flerårig, spinkel plante i nellikslekten i nellikfamilien. Planten blir 10–20 cm høy, og de lyserosa eller lyst purpurrøde blomstene har 5, litt tannete eller flikete kronblader. Det er fem pollenbærere med litt mørke pollen.
Stengelen er kort med noen få uanselige, motsatt stilte blad som sitter tett inntil stilken. Blomsten kan på litt avstand se bladløs ut. Kan tidvis minne om et straks gress, men de rosa eller lyst purpurrøde, tannete blomstene er karakteristiske.
Engnellik lukker blomstene om natten og ved overskyet vær. Den trives i tørre gressletter, enger og i beitemark eller kulturlandskap hvor ikke høyere arter overskygger den. Den vokser nord til Nord-Trøndelag, men er mest vanlig på Østlandet. Høyeste biotop i Norge er 1 000 moh.


== Engnellik og engtjæreblom ==
Engnellik og engtjæreblom har begge rosa blomster, og kan være vanskelige å skille fra hverandre ute i felten. Men forskjellene er egentlig betydelige, ikke minst at engtjæreblom har blomsterklaser mens blomsten til engnellik står ensom på stilken.
Her er de viktigste kjennetegnene:


== Eksterne lenker ==
(en) Engnellik i Encyclopedia of Life 
(en) Engnellik i Global Biodiversity Information Facility 
(no) Engnellik hos Artsdatabanken 
(sv) Engnellik hos Dyntaxa 
(en) Engnellik hos ITIS 
(en) Engnellik hos NCBI 
(en) Engnellik hos The International Plant Names Index 
(en) Engnellik hos Tropicos 
(en) Kategori:Dianthus deltoides – bilder, video eller lyd på Wikimedia Commons 
(en) Dianthus deltoides – galleri av bilder, video eller lyd på Wikimedia Commons 
Dianthus deltoides – detaljert informasjon på Wikispecies
La Flor de la Isabela

La Flor de la Isabela (Isabelas blomst) er en filippinsk sigarprodusent. Dette er Asias eldste sigarprodusent, etablert i  1881 undre navnet "Compania General de Tabacos de Filipinas".


== Historie ==
Filippinenes sigarproduksjon strekker seg tilbake til 1600-tallet da den spanske galionen "San Clemente" brakte med seg ca. 6 kg med cubansk tobakkfrø. Spanske misjonærer startet produksjonen av tobakk i Cagayan-dalen nord for Manila i provinsen Isabela.


== Sigarmerker ==
Don Juan Urquijo
1881
Tabacalera
Alhambra


== Referanser ==


== Eksterne lenker ==
Hjemmeside Arkivert 1. oktober 2009 hos Wayback Machine.
Don Juan Urquijo (sigar)

Don Juan Urquijo er et filippinsk sigarmerke produsert av La Flor de la Isabela. 


== Eksterne lenker ==
Hjemmeside Arkivert 18. juni 2008 hos Wayback Machine.
1881 (sigar)

1881 er et filippinsk sigarmerke produsert av La Flor de la Isabela. Sigaren ble laget til hundreårsjubileet til firmaet i 1981. Den er den mest solgte sigaren i Filippinene. I en vurdering i tidsskriftet Cigar Aficionado fikk sigaren 89 poeng av 100 mulige. 1881-sigarene er fra mild til medium i fyldighet.
Innlegget er brasiliansk, ombladet filippinsk og dekkbladet er Java.


== Varianter ==
1881 Corona BN25
1881 Double Corona BN25
1881 El Conde Sr. BN25
1881-Robusto-BN25
1881 Torpedo BN25
1881-Traditional-Std25
1881 Traditional Humidor Narra 30


== Referanser ==


== Eksterne lenker ==
Hjemmeside
Tabacalera (sigar)

Tabacalera er et filippinsk sigarmerke produsert av La Flor de la Isabela. De kommer i fire forskjellige størrelser. Tabacalera er Filippinenes eldste sigarmerke. Dette er La Flor de La Isabelas prestisjemerke.


== Håndrullede sigarer ==
Corona
Corona Largas
Double Corona
Pyramid
Alhambra (sigar)

Alhambra er et filippinsk sigarmerke produsert av La Flor de la Isabela. 


== Eksterne lenker ==
Hjemmeside
Karim Benzema

Karim Mostafa Benzema (født 19. desember 1987) er en fransk fotballspiller som spiller for den spanske klubben Real Madrid CF. Hans foreldre er fra Algerie.


== Klubbkarriere ==


=== Lyon ===
Benzema er et produkt av ungdomsavdelingen til fotballklubben Olympique lyonnais (ofte bare kalt Lyon). I sesongen 2006–2007 i Ligue 1 scoret han hele 24 mål på 37 kamper. Den 13. mars 2008 forlenget Benzema kontrakten med Lyon til 2013, med mulighet for ett års forlengelse.


=== Real Madrid ===
Den 1. juli 2009 ble han kjøpt av Real Madrid; overgangssummen var 35 millioner Euro. Han debuterte i La Liga den 29. august 2009 mot Deportivo La Coruna. Hans første mål for Real Madrid kom den 20. september 2009 mot Xerez.


== Landslagskarriere ==
Den 28. mars 2007 debuterte Benzema på Frankrikes landslag, og scoret seiersmålet da Østerrike ble slått 1–0. De to neste målene hans kom mot Færøyene i en kamp Frankrike vant 6–0. Han ble tatt ut i troppen til EM i fotball 2008, der Frankrike ble slått ut i gruppespillet.
Han ble også tatt ut i Frankrikes EM-tropp til EM i fotball 2021. Dette var hans comeback på landslaget; han hadde ikke spilt for landslaget siden oktober 2015.


== Meritter ==
Olympique lyonnaisLigue 1 (4): 2004/2005, 2005/2006, 2006/2007, 2007/2008
Coupe de France (1): 2007/2008
Trophée des Champions (2): 2006, 2007Real MadridPrimera División (1): 2011/2012
Copa del Rey (2): 2010/2011, 2013/2014
Supercopa de España (1): 2012
UEFA Champions League (4): 2013/2014, 2015/2016, 2016/2017, 2017/2018,2021/2022
UEFA Super Cup (3): 2014, 2016, 2017


== Referanser ==


== Eksterne lenker ==
(en) Karim Benzema – kategori av bilder, video eller lyd på Commons 
(de) Karim Benzema – Munzinger Sportsarchiv 
(en) Karim Benzema – FIFA 
(en) Karim Benzema – UEFA 
(fr) Karim Benzema – Ligue de Football Professionnel 
(fr) Karim Benzema – LÉquipe 
(en) Karim Benzema – Transfermarkt 
(en) Karim Benzema – national-football-teams.com 
(en) Karim Benzema – WorldFootball.net 
(en) Karim Benzema – Soccerbase.com 
(en) Karim Benzema – FootballDatabase.eu